Ryan Giggs
Rajan Džozef Gigs (; Kardif, 29. novembar 1973) je bivši velški fudbaler. Sada [[Gigs je trener Velške reprezentacije

Karijera 
Rođen kao Rajan Džozef Vilson (). Prezime Gigs je u stvari devojačko prezime njegove majke koje je usvojio kao svoje u profesionalnoj karijeri. Počeo je fudbalom da se bavi u školi fudbala koja je bila povezana sa Mančester sitijem. Njegov talenat su zapazili skauti Mančester junajteda u čije redove prelazi u svojoj trinestoj godini. Za Mančester junajted je debitovao 2. marta 1991. godine, na meču igranom na Old Trafordu, protiv Evertona. U igru je tada ušao sa klupe. Prvi put se našao u startnoj postavi na utakmici protiv Mančester sitija, kada je bio asistent kod jedinog gola na tom meču.

Za Mančester junajted je odigrao 963 utakmice i postigao 168 golova (od toga je 672 utakmice odigrao u prvenstvu na kojima je postigao 114 golova). Rajan Gigs je fudbaler sa najvećim brojem utakmica odigranih za Mančester junajted, u svim takmičenjima.

Reprezentacija 
 Za mladu fudbalsku reprezentaciju Velsa je odigrao jednu utakmicu 1991. godine;
 Za seniorsku reprezentaciju Velsa je odigrao 64 utakmica i postigao 12 golova, (1991–2007). 

Za seniorsku reprezentaciju Velsa je debitovao 1991. godine, na utakmici protiv Zapadne Nemačke. Od 2004. godine poneo je kapitensku traku. Svoju oproštajnu utakmicu za reprezentaciju, Gigs, je odigrao na utakmici u Kardifu protiv Češke 2. juna 2007. godine (0:0).

Trofeji

Mančester junajted 
 Premijer liga 13
 1993, 1994, 1996, 1997, 1999, 2000, 2001, 2003, 2007, 2008, 2009, 2011, 2013.
 FA kup 4
 1994, 1996, 1999, 2004.
 Liga Kup 4
 1992, 2006, 2009, 2010.
 FA Komjuniti Šild 10
 1993, 1994, 1996, 1997, 2003, 2007, 2008, 2010, 2011, 2013.
 Liga šampiona 2
 1999, 2008.
 Evropski superkup 1
 1991.
 Interkontinentalni kup 1
 1999.
 Svetsko prvenstvo za klubove 1
 2008.

Pojedinačni 
 Igrač meseca Premijer lige 3
 septembar 1993, avgust 2006, februar 2007.
 Izbor u idealni tim Premijer lige 7
 1993, 1994, 1995, 1996, 1998, 2001, 2007

Spoljašnje veze 

Rođeni 1973.
Velški fudbaleri
Fudbaleri ili nogometaši Manchester Uniteda